CELEX: 32010D0172
Language: mt
Date: 2010-03-22 00:00:00
Title: 2010/172/: Deċiżjoni tal-Kummissjoni tat- 22 ta’ Marzu 2010 li temenda d-Deċiżjoni tal-Kummissjoni 2002/840/KE fir-rigward tal-lista ta’ faċilitajiet approvati f’pajjiżi terzi għat-tneħħija ta’ radjazzjoni minn fuq l-ikel (notifikata bid-dokument numru C(2010) 1707) (Test b’relevanza għaż-ŻEE)

23.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/33
            
         DEĊIŻJONI TAL-KUMMISSJONI
   tat-22 ta’ Marzu 2010
   li temenda d-Deċiżjoni tal-Kummissjoni 2002/840/KE fir-rigward tal-lista ta’ faċilitajiet approvati f’pajjiżi terzi għat-tneħħija ta’ radjazzjoni minn fuq l-ikel
   (notifikata bid-dokument numru C(2010) 1707)
   (Test b’relevanza għaż-ŻEE)
   (2010/172/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 1999/2/KE tal-Parlament Ewropew u tal-Kunsill tat-22 ta’ Frar 1999 dwar l-approssimazzjoni tal-liġijiet tal-Istati membri li jikkonċernaw ikel u ingredjenti tal-ikel trattati b’radjazzjoni li tionizza (1), u partikolarment l-Artikolu 9(2) tagħha,
   Billi:
   
               (1)
            
            
               Skont id-Direttiva 1999/2/KE oġġett tal-ikel ittrattat b’radjazzjoni li tionizza ma jistax jiġi importat minn pajjiż terz sakemm ma jkunx ġie ttrattat f’faċilità ta’ radjazzjoni approvata mill-Komunità.
            
         
               (2)
            
            
               Lista ta’ faċilitajiet approvati kienet stabbilita permezz tad-Deċiżjoni tal-Kummissjoni 2002/840/KE (2).
            
         
               (3)
            
            
               Il-Kummissjoni rċeviet applikazzjoni għall-approvazzjoni ta’ tliet faċilitajiet ta’ radjazzjoni fl-Indja permezz tal-awtoritajiet kompetenti tagħhom. Esperti tal-Kummissjoni spezzjonaw il-faċilitajiet ta’ radjazzjoni biex jivverifikaw jekk jikkonformawx mar-rekwiżiti tad-Direttiva 1999/2/KE u b’mod partikolari jekk superviżjoni uffiċjali tiggarantixxix li jikkonformaw mar-rekwiżiti tal-Artikolu 7 ta’ dik id-Direttiva.
            
         
               (4)
            
            
               Il-faċilitajiet fl-Indja kkonformaw mal-biċċa l-kbira tar-rekwiżiti tad-Direttiva 1999/2/KE. In-nuqqasijiet identifikati mill-Kummissjoni ġew indirizzati b’mod adegwat mill-awtoritajiet Indjani kompetenti.
            
         
               (5)
            
            
               Għalhekk id-Deċiżjoni 2002/840/KE għandha tiġi emendata skont dan.
            
         
               (6)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2002/840/KE huwa emendat skont l-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-22 ta’ Marzu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 66, 13.3.1999, p. 16.
   
      (2)  ĠU L 287, 25.10.2002, p. 40.
   
      ANNESS
      Il-faċiltajiet li ġejjin jiżdiedu fil-lista fl-Anness għad-Deċiżjoni 2002/840/KE:
      
                   
               
               
                  
                     Nru ta’ Referenza: EU-AIF 09-2010
                  
                  
                              Board of Radiation and Isotope Technology
                           
                        
                              Department of Atomic Energy
                           
                        
                              BRIT/BARC Vashi Complex
                           
                        
                              Sector 20, Vashi
                           
                        
                              Navi Mumbai - 400 705 (Maharashtra)
                           
                        
                              India
                           
                        
                              Tel. +91 222784 0000/+91 2227887000
                           
                        
                              Fax +91 2227840005
                           
                        
                              Indirizz elettroniku: chief@britatom.gov.in; cebrit@vsnl.net
                           
                        
            
                   
               
               
                  
                     Nru ta’ Referenza: EU-AIF 10-2010
                  
                  
                              Board of Radiation and Isotope Technology
                           
                        
                              ISOMED
                           
                        
                              Bhabha Atomic Research Centre
                           
                        
                              South Site Gate, Refinery Road
                           
                        
                              Next to TATA Power Station, Trombay
                           
                        
                              Mumbai - 400 085 (Maharashtra)
                           
                        
                              India
                           
                        
                              Tel. +91 2225595684/+91 2225594751
                           
                        
                              Fax +91 2225505338
                           
                        
                              Indirizz elettroniku: chief@britatom.gov.in; cebrit@vsnl.net
                           
                        
            
                   
               
               
                  
                     Nru ta’ Referenza: EU-AIF 11-2010
                  
                  
                              Microtrol Sterilisation Services Pvt. Ltd.
                           
                        
                              Plot No 14 Bommasandra- Jigani Link Road Industrial Area
                           
                        
                              KIADB, Off Hosur Road
                           
                        
                              Hennagarra Post
                           
                        
                              Bengalooru - 562 106 (Karnataka)
                           
                        
                              India
                           
                        
                              Tel. +91 8110653932/+91 8110414030
                           
                        
                              Fax +91 8110414031
                           
                        
                              Indirizz elettroniku: vikram@microtrol-india.com